Alvernia

L' Alvernia (Auvergne an fransèis; Auvèrnha ò Auvèrnhe an ossitan) a l'é na region ëstòrica dla Fransa sentral e a l'é stàita na Region ëd Fransa fin al 2016, ann dël qual a l'é stàita unìa a la region dël Ròno-Alp për formé la neuva region ëd l'Alvernia-Ròno-Alp.

A l'avìa na surfassa ëd 26.013 km2 e a contava anviron 1.337.000 abitant.

L'Alvernia as componìa ëd quatr dipartiment:
 03 : Allier
 15 : Cantal
 43 : Àuta Lòira
 63 : Puy-de-Dôme

La capital a l'era Clermont-Ferrand.

 Geografìa 
L'Alvernia as treuva al sènter ëd la Fransa. A confinava con le Region Sènter e Borgògna a nòrd, con ël Ròno-Alp a est, con la Lengadòca-Rossijon a sud, con ël Mesdì-Pirené a sud-òvest e con ël Limosin a òvest .

 Lenga 
La lenga ufissial a l'é mach ël fransèis. La Fransa a arconòss pa gnun-a lenga ò dialèt regionaj ch'a sio.
As deuvro, come lenghe regionaj: 
 l'ossitan ant ësquasi tut ël teritòri, dont ël 61% dla popolassion a diciara 'd capilo
 na parlada d'oil local, ël bourbonnais, motobin davzin-a al fransèis stàndard, ant ël nòrd dël dipartiment ëd l'Allier.

 Anliure esterne 
 Sit istitussional

Categorìa:Alvernia-Ròno-Alp